1980D1360 — DA — 29.05.1997 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 30. december 1980

om bemyndigelse af Den franske Republik til at begrænse handelen med frø af visse sorter af landbrugsplantearter

(Den franske tekst er den eneste autentiske)

(80/1360/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved Rådets direktiv 79/967/EØF af 12. november 1979 ( 2 ), særlig artikel 15, stk. 2, 3 og 7,

under henvisning til anmodning fra Den franske Republik, og

ud fra følgende betragtninger:

I overensstemmelse med artikel 15, stk. 1, i ovennævnte direktiv er frø- og plantemateriale af sorter af landbrugsplantearter, der er blevet officielt godkendt i 1978 i mindst én medlemsstat, og som også opfylder betingelserne i samme direktiv, fra den 31. december 1980 ikke længere underkastet handelsrestriktioner i Fællesskabet med hensyn til sorten;

i artikel 15, stk. 2, i ovennævnte direktiv fastsættes imidlertid, at en medlemsstat efter anmodning kan bemyndiges til at forbyde handel med frø og plantemateriale af visse sorter;

Den franske Republik har anmodet om en sådan bemyndigelse for et vist antal sorter af forskellige arter;

de pågældende majssorter har ikke i Den franske Republik været underkastet officielle dyrkningsundersøgelser med henblik på den franske anmodning;

de pågældende majssorter har en FAO-klassificering efter tidlighed på over 700; det er almindeligt bekendt, at majssorter med en FAO-klassificering efter tidlighed på over 700 i øjeblikket endnu ikke er egnet til dyrkning i Den franske Republik (artikel 15, stk. 3, litra c), andet tilfælde, i ovennævnte direktiv);

sorten Lara (hundegræs) har i Den franske Republik været underkastet officielle dyrkningsundersøgelser;

undersøgelsesresultaterne har i Den franske Republik ført til den konstatering, at denne sort dér har en lavere dyrknings- eller brugsværdi end tilsvarende sorter, der er godkendt i Den franske republik;

for denne sort kan det på grundlag af dokumenterne vedrørende undersøgelsesresultaterne konstateres, at den i Den franske Republik ikke for så vidt angår deres modstand mod skadelige organismer svarer til de resultater, der er opnået for en anden tilsvarende sort, som er godkendt dér (artikel 15, stk. 3, litra c), første tilfælde, i nævnte direktiv idet de dog under særlige omstændigheder yder en vis opvejning med hensyn til andre gunstige egenskaber (artikel 5, stk. 4, anden sætning, i nævnte direktiv);

Den franske Republiks anmodning bør derfor imødekommes på alle punkter med hensyn til disse sorter;

med hensyn til de andre tilfælde er Kommissionen for øjeblikket i gang med en tilbundsgående undersøgelse af anmodningen;

for sorterne Dovey (strandsvingel), Britta og Triton (rødkløver) samt for følgende sorter, der er omfattet af Kommissionens beslutninger 79/94/EØF ( 3 ) og 80/127/EØF ( 4 ): Aled, Astra, Gollum, Pawera, Palna (rødkløver);

derfor bør fristen i artikel 15, stk. 1, i ovennævnte direktiv forlænges med en passende periode for Den franske Republiks vedkommende, således at den kan færdiggøre de nødvendige elementer for disse sorter (artikel 15, stk. 7, i ovennævnte direktiv);

andre sorter er ikke længere omfattet af den franske anmodning;

de i denne beslutning fastsatte foranstaltninger er i overensstemmelse med udtalelse fra Den stående Komité for frø og plantemateriale henhørende under Landbrug, Havebrug og Skovbrug —

VEDTAGET FØLGENDE BESLUTNING: